stanford-oval/wikipedia huggingface dataset:
เว็บมาสเตอร์
เว็บมาสเตอร์ในฐานะอาชีพ

เว็บมาสเตอร์เป็นผู้ฝึกหัดของการสื่อสารผ่านเว็บ โดยปกติเว็บมาสเตอร์จะเป็นผู้ที่มีความรู้ทั่วไปอย่างกว้างขวาง (generalist) แต่ก็มีความเชี่ยวชาญในเรื่องเอชทีเอ็มแอลเพื่อที่จะจัดการการดำเนินงานบนเว็บทุกรูปแบบ เว็บมาสเตอร์อาจมีความรู้ในเรื่องภาษาสคริปต์อื่นๆ อีกเช่น ภาษาพีเอชพี ภาษาเพิร์ล หรือจาวาสคริปต์ ซึ่งเกี่ยวข้องกับการทำเว็บไซต์
บนเว็บไซต์ที่ใหญ่ขึ้น เว็บมาสเตอร์จะทำหน้าที่เป็นผู้ประสานงานและตรวจสอบกิจกรรมต่างๆ ของผู้อื่นที่ทำงานบนเว็บ ซึ่งมักจะเป็นลูกจ้างของเจ้าของเว็บไซต์นั้นเอง ดังนั้นเว็บมาสเตอร์จึงอาจถูกจัดว่าเป็นอาชีพอย่างหนึ่ง ถ้าหากเว็บมาสเตอร์ได้รับการว่าจ้างโดยเว็บไซต์ที่ใหญ่ขึ้น หรือได้รับการเลื่อนตำแหน่งให้มาเป็นเว็บมาสเตอร์ พวกเขาจะต้องทำงานหลายอย่างเกี่ยวกับการออกแบบเว็บ ไปจนถึงการบริหารโครงการหรือการควบคุมดูแลลูกจ้าง
ในสมัยก่อนการใช้คำว่า "เว็บมาสเตอร์" (ซึ่งเลียนแบบมาจาก "โพสต์มาสเตอร์" คือผู้ดูแลระบบอีเมล) หมายถึงบทบาทการทำงานทุกรูปแบบเกี่ยวกับการวางแผน การเขียนโค้ด การผลิต และส่วนต่อประสานกับผู้ใช้ งานของเว็บมาสเตอร์อาจมีหน้าที่หลายอย่างซึ่งเป็นของผู้ออกแบบสารสนเทศ (information architect) อาทิ การตรวจสอบความใช้งานได้ (usability) ความชำนาญของผู้ใช้ และการจำแนกรายการเมนูของเว็บไซต์
อย่างไรก็ตาม ตั้งแต่คริสต์ทศวรรษ 1990 เป็นต้นมา บทบาทของเว็บมาสเตอร์ดังกล่าวพบได้เฉพาะเว็บไซต์ขนาดเล็ก ซึ่งเว็บมาสเตอร์เพียงคนเดียวสามารถจัดการได้เอง หรือในสภาพแวดล้อมที่การกำหนดบทบาทหน้าที่มีไม่มากนัก โครงสร้างในปัจจุบันมีแนวโน้มที่จะทำงานเป็นทีม โดยมีผู้บริหารเว็บไซต์หรือผู้ประกอบการออนไลน์ (online producer) เป็นผู้นำทีม ภายในทีมอาจประกอบไปด้วยผู้พัฒนาเว็บ ผู้ออกแบบเว็บ โปรแกรมเมอร์ ผู้ตรวจสอบคุณภาพ (quality assurance) ผู้พัฒนาแฟลช และอย่างน้อยก็ต้องมีผู้เชี่ยวชาญตรวจสอบความใช้งานได้ หรือผู้ออกแบบส่วนต่อประสานกับผู้ใช้ ในบริษัทที่รับงานพัฒนาเว็บ โดยเฉพาะบริษัทที่ก่อตั้งขึ้นในคริสต์ทศวรรษ 1990 คำว่าเว็บมาสเตอร์อาจถูกใช้โดยเจ้าหน้าที่อาวุโส (senior officer) ของบริษัท เพื่อใช้เรียก ประธานผู้ดูแลเว็บ (webmaster-in-chief)
ความหมายที่กว้างขึ้นของเว็บมาสเตอร์คือ นักธุรกิจผู้ซึ่งใช้สื่อออนไลน์ในการขายสินค้าและบริการ ความหมายนี้ไม่เพียงแค่ครอบคลุมลักษณะหน้าที่ทางเทคนิคที่จะต้องตรวจสอบการสร้างและบำรุงรักษาเว็บไซต์เท่านั้น แต่ยังรวมถึงการจัดการเนื้อหา การโฆษณา การตลาด เพื่อให้บรรลุเป้าหมายของเว็บไซต์
ความรับผิดชอบหลักของเว็บมาสเตอร์ รวมไปถึงการวางข้อกำหนดและการบริหารสิทธิการเข้าถึงของผู้ใช้ที่แตกต่างกันในเว็บไซต์ และการกำหนดภาพลักษณ์ของการสำรวจเว็บไซต์ การวางตำแหน่งของเนื้อหาก็อาจเป็นความรับผิดชอบของเว็บมาสเตอร์ แต่ในขณะที่การสร้างเนื้อหาขึ้นมาใหม่ปกติจะไม่ใช่ นอกจากนั้น เว็บมาสเตอร์อาจทำหน้าที่เป็นเจ้าหน้าที่รับฟังความคิดเห็นและคำติชมจากผู้ใช้ซึ่งเกี่ยวกับการทำงานของเว็บไซต์
ดูเพิ่ม

ผู้ดูแลระบบ
ไวตามิ้ลค์

ไวตามิ้ลค์แบบขวดแก้ว รสดั่งเดิม
ไวตามิ้ลค์ (อังกฤษ: Vitamilk) เป็นผลิตภัณฑ์นมถั่วเหลืองที่ผลิตโดยบริษัท กรีนสปอต จำกัด ไวตามิ้ลค์เปิดตัวในปี 2501 โดยเป็นแบรนด์นมถั่วเหลืองพร้อมดื่มแบรนด์แรกในประเทศไทย และปัจจุบันมีส่วนแบ่งตลาดเป็นอันดับ 2 ที่ 27% รองจากแลคตาซอยซึ่งเป็นผู้นำตลาดที่ 55%
บริษัท กรีนสปอต จำกัด ก่อตั้งโดย ชิน โสภณพนิช ร่วมกับ เคเค หลิน นักธุรกิจชาวฮ่องกง[ต้องการอ้างอิง] เมื่อวันที่ 1 เมษายน พ.ศ. 2497[ต้องการอ้างอิง] เพื่อดำเนินธุรกิจเครื่องดื่มน้ำส้มตรากรีนสปอต อีกห้าปีต่อมาได้วางจำหน่ายผลิตภัณฑ์น้ำนมถั่วเหลือง โดยใช้เครื่องหมายการค้า "ไวตามิ้ลค์" โดยมีโรงงานแห่งแรกตั้งอยู่ที่ถนนหลานหลวง จากนั้นจึงย้ายมายังย่านหัวหมาก และรังสิตตามลำดับ[ต้องการอ้างอิง] ปัจจุบันผลิตภัณฑ์นมถั่วเหลืองของบริษัทมีสัดส่วน 95% ของรายได้ โดย 30% มาจากการส่งออก ซึ่งส่วนใหญ่ไปยังเอเชียและแอฟริกา
แวลแลก

แวลแลกจาก นิรยานุกรม
แวลแลก (อังกฤษ: Valac) เป็นปิศาจที่เอ่ยถึงในหนังสือคุณไสยแบบโกเอเชียเรื่อง กุญแจแห่งซาโลมอน ซึ่งบางฉบับเขียนชื่อปิศาจนี้ว่า "'Ualac" หรือ "Valak" ฉบับของทอมัส รู้ดด์ เขียนว่า "Valu" หนังสือของโยฮันน์ เวเยอร์ เรื่อง Pseudomonarchia Daemonum ซึ่งเขียนชื่อปิศาจว่า "Volac" และหนังสือเรื่อง Liber Officium Spirituum ซึ่งเขียนว่า "Coolor" หรือ "Doolas" ตลอดจนเรื่อง Munich Manual of Demonic Magic ที่ออกนามปิศาจว่า "Volach" เอกสารเหล่านี้ระบุว่า ปิศาจดังกล่าวเป็นเด็กชายมีปีกเหมือนเทวดา มีพาหนะคือมังกรสองหัว อำนาจค้นหาขุมทรัพย์
ไวตาเกเรยูไนเต็ด

ไวตาเกเรยูไนเต็ด (อังกฤษ: Waitakere United) เป็นสโมสรฟุตบอลอาชีพ ตั้งอยู่ในนครไวตาเกเร นิวซีแลนด์ ปัจจุบันเล่นอยู่ในนิวซีแลนด์ฟุตบอลแชมเปียนชิป โดยไวตาเกเรยูไนเต็ดมีสโมสรคู่แข่งคือออกแลนด์ซิตี
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ สรรเสริญ ลิ้มวัฒนะ
เวิลด์ไซเบอร์เกมส์

| --- | --- |
ตราสัญลักษณ์ของกีฬาเวิลด์ไซเบอร์เกมส์
ก่อตั้ง: 2000
จัดขึ้นทุก: ทุกปี
วัตถุประสงค์: การแข่งขันกีฬาอีสปอร์ต
เว็บไซต์: www.wcg.com
สัญลักษณ์ของการแข่งขัน ใช้มาตั้งแต่ พ.ศ. 2544 - พ.ศ. 2559
ประเทศผู้เข้าร่วมการแข่งขันเวิลด์ไซเบอร์เกมส์
เวิลด์ไซเบอร์เกมส์ (อังกฤษ: World Cyber Games; ตัวย่อ: WCG) เป็นชื่อเรียกของการจัดการแข่งขันกีฬาอิเล็กทรอนิกส์ระหว่างประเทศ ดำเนินการโดยบริษัทเวิลด์ไซเบอร์เกมส์ สัญชาติเกาหลีใต้ โดยได้รับการสนับสนุนจากซัมซุง และไมโครซอฟท์ นับตั้งแต่ปี พ.ศ. 2549 จัดขึ้นครั้งแรกในปี พ.ศ. 2544
กิจกรรมเวิลด์ไซเบอร์เกมส์ถือได้ว่าเป็นกิจกรรมเกมที่ใหญ่ที่สุดที่จัดขึ้นในแต่ละปี ซึ่งมีผู้เข้าเยี่ยมชมมากกว่า 1 ล้านคน ประเทศผู้เข้าร่วมการแข่งขันจะมีการคัดเลือกนักเล่นเกมที่ดีที่สุดเพื่อที่จะมาเข้าร่วมกิจกรรมในครั้งนี้ โดยในปี พ.ศ. 2552 ซึ่งจัดขึ้นที่เฉิงตู ประเทศจีน มีผู้เข้าร่วมการแข่งขัน 600 คน จาก 65 ประเทศ
สรุปเหรียญรางวัลตลอดกาล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เกาหลีใต้ (KOR) | 35 | 23 | 23 | 81 |
| 2 |  จีน (CHN) | 19 | 16 | 14 | 49 |
| 3 |  สหรัฐ (USA) | 14 | 11 | 11 | 36 |
| 3 |  เยอรมนี (GER) | 14 | 11 | 11 | 36 |
| 5 |  เนเธอร์แลนด์ (NED) | 8 | 5 | 9 | 22 |
| 6 |  ญี่ปุ่น (JPN) | 6 | 4 | 2 | 12 |
| 7 |  บราซิล (BRA) | 5 | 7 | 3 | 15 |
| 8 |  จีนไทเป (TPE) | 5 | 2 | 4 | 11 |
| 9 |  สวีเดน (SWE) | 4 | 8 | 2 | 14 |
| 10 |  รัสเซีย (RUS) | 4 | 6 | 8 | 18 |
| 11 |  บริเตนใหญ่ (GBR) | 3 | 5 | 2 | 10 |
| 12 |  แคนาดา (CAN) | 3 | 3 | 4 | 10 |
| 12 |  โปแลนด์ (POL) | 3 | 3 | 4 | 10 |
| 14 |  อิตาลี (ITA) | 2 | 5 | 2 | 9 |
| 15 |  ยูเครน (UKR) | 2 | 0 | 5 | 7 |
| 16 |  ฝรั่งเศส (FRA) | 1 | 6 | 6 | 13 |
| 17 |  เดนมาร์ก (DEN) | 1 | 3 | 2 | 6 |
| 18 |  สิงคโปร์ (SGP) | 1 | 3 | 0 | 4 |
| 19 |  บัลแกเรีย (BUL) | 1 | 1 | 2 | 4 |
| 20 |  โรมาเนีย (ROU) | 1 | 1 | 1 | 3 |
| 21 |  ออสเตรเลีย (AUS) | 1 | 0 | 2 | 3 |
| 22 |  นอร์เวย์ (NOR) | 1 | 0 | 1 | 2 |
| 23 |  อิหร่าน (IRN) | 1 | 0 | 0 | 1 |
| 23 |  ฮังการี (HUN) | 1 | 0 | 0 | 1 |
| 25 |  สเปน (ESP) | 0 | 3 | 2 | 5 |
| 26 |  ออสเตรีย (AUT) | 0 | 2 | 2 | 4 |
| 27 |  ฟิลิปปินส์ (PHI) | 0 | 2 | 1 | 3 |
| 28 |  คาซัคสถาน (KAZ) | 0 | 2 | 0 | 2 |
| 29 |  เม็กซิโก (MEX) | 0 | 1 | 0 | 1 |
| 29 |  เวียดนาม (VIE) | 0 | 1 | 0 | 1 |
| 29 |  โปรตุเกส (POR) | 0 | 1 | 0 | 1 |
| 29 |  ไทย (THA) | 0 | 1 | 0 | 1 |
| 33 |  ฟินแลนด์ (FIN) | 0 | 0 | 3 | 3 |
| 33 |  อาร์เจนตินา (ARG) | 0 | 0 | 3 | 3 |
| 35 |  ฮ่องกง (HKG) | 0 | 0 | 2 | 2 |
| 36 |  นิวซีแลนด์ (NZL) | 0 | 0 | 1 | 1 |
| 36 |  สโลวาเกีย (SVK) | 0 | 0 | 1 | 1 |
| 36 |  เบลารุส (BLR) | 0 | 0 | 1 | 1 |
| รวม (38 ประเทศ) | รวม (38 ประเทศ) | 136 | 136 | 134 | 406 |
ระเบียงภาพ

พิธีเปิดงาน WCG 2007
ถ้วยรางวัล WCG
WCG 2006 ผู้ชนะ (Warcraft III)
WCG 2005 จัดขึ้นที่ประเทศสิงคโปร์
WCG 2004 จัดขึ้นที่ Bill Graham Civic Auditorium ใน ซานฟรานซิสโก สหรัฐ
แหล่งข้อมูลอื่น

Official Website
เวิลด์เกมส์ 2017

| --- | --- |

เมืองเจ้าภาพ: วรอตสวัฟ โปแลนด์
ประเทศเข้าร่วม: 102
นักกีฬาเข้าร่วม: 3,214
ชนิด: 199 รายการ + 20 รับเชิญ
พิธีเปิด: 20 กรกฎาคม
พิธีปิด: 30 กรกฎาคม
ประธานพิธีเปิด: โทมัส บัค ประธานของคณะกรรมการโอลิมปิกสากล
สนามกีฬาหลัก: Stadion Miejski
← เวิลด์เกมส์ 2013เวิลด์เกมส์ 2022 →
เวิลด์เกมส์ 2017 (อังกฤษ: 2017 World Games) หรือ วรอตสวัฟ 2017 (อังกฤษ: Wrocław 2017) เป็นการจัดการแข่งขันกีฬาเวิลด์เกมส์ ครั้งที่ 10 จัดขึ้นที่เมืองวรอตสวัฟ ประเทศโปแลนด์ ระหว่างวันที่ 20 - 30 กรกฎาคม พ.ศ. 2560 จัดการแข่งขันโดยคณะกรรมกาารจัดการแข่งขันเวิลด์เกมส์วรอตสวัฟ (WOC)
ซึ่งเมืองวรอตสวัฟได้รับคัดเลือกเป็นเจ้าภาพเมื่อเดือนมกราคม พ.ศ. 2555 เอาชนะกรุงบูดาเปสต์ขของฮังการีไปได้ ซึ่งเป็นการจัดแข่งขันเวิลด์เกมส์ครั้งแรกของโปแลนด์
การแข่งขัน > กีฬาที่แข่งขัน

เวิลด์เกมส์ 2017 ได้จัดการแข่งขันทั้งหมด 27 กีฬาทางการ และ 4 กีฬาสาธิต รวมทั้งหมด 219 รายการ
ยิมนาสติกกายกรรม (5) AD
ยิมนาสติกแอโรบิก (5) AD
ทางอากาศ (3) T
อเมริกันฟุตบอล (1) I
ยิงธนู (7) P
โรลเลอร์สเกตลีลา (4) AD
แฮนด์บอลชายหาด (2) B
เปตอง (10) P
โบว์ลิ่ง (4) P
แคนูโปโล (2) B
บิลเลียด (4) P
ลีลาศ (4) AD
ดำน้ำฟินสวิมมิ่ง (14) T
ฟิสต์บอล (1) B
ฟลอร์บอล (1) B
จานร่อน (1) T
เรือพายในร่ม (6) I
อินไลน์ฮอกกี้ (1) T
ยิวยิตสู (22) M
คาราเต้ (12) M
คิกบ็อกซิง (12) I
คอร์ฟบอล (1) B
ลาครอส (1) B
ไลฟ์เซฟวิง (16) T
มวยไทย (11) M
นำทาง (5) T
พาวเวอร์ลิฟติง (8) S
ยิมนาสติกลีลา (4) AD
สเกตความเร็วถนน (8) T
สปีดเวย์ (1) I
ปีนหน้าผา (6) T
สควอช (2) B
ซูโม่ (8) M
สเกตความเร็วลู่ (10) T
ยิมนาสติกแทรมโพลีน (6) AD
ชักเย่อ (3) S
สกีน้ำ (8) T
ตารางสรุปเหรียญรางวัล > กีฬาทางการ

สรุปเหรียญรางวัล
*  เจ้าภาพ (โปแลนด์)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย (RUS) | 28 | 21 | 14 | 63 |
| 2 |  เยอรมนี (GER) | 17 | 10 | 14 | 41 |
| 3 |  อิตาลี (ITA) | 16 | 13 | 13 | 42 |
| 4 |  ฝรั่งเศส (FRA) | 14 | 14 | 15 | 43 |
| 5 |  ยูเครน (UKR) | 10 | 7 | 9 | 26 |
| 6 |  โคลอมเบีย (COL) | 9 | 11 | 1 | 21 |
| 7 |  ญี่ปุ่น (JPN) | 9 | 6 | 7 | 22 |
| 8 |  จีน (CHN) | 8 | 7 | 5 | 20 |
| 9 |  สหรัฐ (USA) | 7 | 10 | 5 | 22 |
| 10 |  เบลเยียม (BEL) | 7 | 9 | 8 | 24 |
| 11 |  ฮังการี (HUN) | 6 | 4 | 4 | 14 |
| 12 |  เดนมาร์ก (DEN) | 6 | 0 | 0 | 6 |
| 13 |  โปแลนด์ (POL)* | 5 | 6 | 9 | 20 |
| 14 |  สวีเดน (SWE) | 4 | 2 | 5 | 11 |
| 14 |  เบลารุส (BLR) | 4 | 2 | 5 | 11 |
| 16 |  บราซิล (BRA) | 4 | 2 | 2 | 8 |
| 17 |  สวิตเซอร์แลนด์ (SUI) | 3 | 8 | 3 | 14 |
| 18 |  เกาหลีใต้ (KOR) | 3 | 6 | 3 | 12 |
| 19 |  ออสเตรเลีย (AUS) | 3 | 5 | 6 | 14 |
| 20 |  ไทย (THA) | 3 | 5 | 2 | 10 |
| 21 |  สเปน (ESP) | 3 | 4 | 7 | 14 |
| 22 |  สหราชอาณาจักร (GBR) | 3 | 4 | 4 | 11 |
| 23 |  อาร์เจนตินา (ARG) | 3 | 1 | 2 | 6 |
| 24 |  อิหร่าน (IRI) | 2 | 8 | 1 | 11 |
| 25 |  เนเธอร์แลนด์ (NED) | 2 | 2 | 2 | 6 |
| 26 |  เช็กเกีย (CZE) | 2 | 1 | 4 | 7 |
| 27 |  ออสเตรีย (AUT) | 2 | 1 | 2 | 5 |
| 28 |  จีนไทเป (TPE) | 1 | 4 | 3 | 8 |
| 29 |  แคนาดา (CAN) | 1 | 3 | 2 | 6 |
| 30 |  เม็กซิโก (MEX) | 1 | 1 | 3 | 5 |
| 31 |  ชิลี (CHI) | 1 | 1 | 2 | 4 |
| 32 |  มองโกเลีย (MGL) | 1 | 1 | 1 | 3 |
| 32 |  สหรัฐอาหรับเอมิเรตส์ (UAE) | 1 | 1 | 1 | 3 |
| 34 |  อาเซอร์ไบจาน (AZE) | 1 | 1 | 0 | 2 |
| 35 |  ตุรกี (TUR) | 1 | 0 | 3 | 4 |
| 36 |  คาซัคสถาน (KAZ) | 1 | 0 | 2 | 3 |
| 37 |  เปรู (PER) | 1 | 0 | 1 | 2 |
| 37 |  โมร็อกโก (MAR) | 1 | 0 | 1 | 2 |
| 39 |  ฟิลิปปินส์ (PHI) | 1 | 0 | 0 | 1 |
| 39 |  มอลโดวา (MDA) | 1 | 0 | 0 | 1 |
| 39 |  เซอร์เบีย (SRB) | 1 | 0 | 0 | 1 |
| 39 |  เวียดนาม (VIE) | 1 | 0 | 0 | 1 |
| 39 |  แอลจีเรีย (ALG) | 1 | 0 | 0 | 1 |
| 44 |  สโลวีเนีย (SLO) | 0 | 4 | 2 | 6 |
| 45 |  เวเนซุเอลา (VEN) | 0 | 3 | 3 | 6 |
| 46 |  อียิปต์ (EGY) | 0 | 2 | 1 | 3 |
| 46 |  โครเอเชีย (CRO) | 0 | 2 | 1 | 3 |
| 48 |  อิสราเอล (ISR) | 0 | 1 | 5 | 6 |
| 49 |  ฟินแลนด์ (FIN) | 0 | 1 | 2 | 3 |
| 50 |  ฮ่องกง (HKG) | 0 | 1 | 1 | 2 |
| 50 |  โรมาเนีย (ROU) | 0 | 1 | 1 | 2 |
| 52 |  กรีซ (GRE) | 0 | 1 | 0 | 1 |
| 52 |  จอร์แดน (JOR) | 0 | 1 | 0 | 1 |
| 52 |  ซานมารีโน (SMR) | 0 | 1 | 0 | 1 |
| 55 |  โปรตุเกส (POR) | 0 | 0 | 3 | 3 |
| 56 |  นิวซีแลนด์ (NZL) | 0 | 0 | 2 | 2 |
| 57 |  กาตาร์ (QAT) | 0 | 0 | 1 | 1 |
| 57 |  มอนเตเนโกร (MNE) | 0 | 0 | 1 | 1 |
| 57 |  มาเลเซีย (MAS) | 0 | 0 | 1 | 1 |
| 57 |  ลิทัวเนีย (LTU) | 0 | 0 | 1 | 1 |
| 57 |  สาธารณรัฐโดมินิกัน (DOM) | 0 | 0 | 1 | 1 |
| 57 |  สโลวาเกีย (SVK) | 0 | 0 | 1 | 1 |
| 57 |  แอฟริกาใต้ (RSA) | 0 | 0 | 1 | 1 |
| รวม (63 ประเทศ) | รวม (63 ประเทศ) | 199 | 199 | 199 | 597 |
ตารางสรุปเหรียญรางวัล > กีฬาสาธิต

*  เจ้าภาพ (โปแลนด์)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ยูเครน (UKR) | 5 | 2 | 0 | 7 |
| 2 |  โปแลนด์ (POL)* | 4 | 3 | 3 | 10 |
| 3 |  เซอร์เบีย (SRB) | 2 | 2 | 0 | 4 |
| 4 |  รัสเซีย (RUS) | 2 | 0 | 1 | 3 |
| 5 |  ฝรั่งเศส (FRA) | 2 | 0 | 0 | 2 |
| 6 |  ออสเตรีย (AUT) | 1 | 1 | 1 | 3 |
| 7 |  ตุรกี (TUR) | 1 | 1 | 0 | 2 |
| 7 |  เยอรมนี (GER) | 1 | 1 | 0 | 2 |
| 9 |  เช็กเกีย (CZE) | 1 | 0 | 0 | 1 |
| 9 |  เนเธอร์แลนด์ (NED) | 1 | 0 | 0 | 1 |
| 11 |  บัลแกเรีย (BUL) | 0 | 2 | 0 | 2 |
| 11 |  สหราชอาณาจักร (GBR) | 0 | 2 | 0 | 2 |
| 13 |  สวีเดน (SWE) | 0 | 1 | 2 | 3 |
| 14 |  สโลวาเกีย (SVK) | 0 | 1 | 1 | 2 |
| 15 |  บอสเนียและเฮอร์เซโกวีนา (BIH) | 0 | 1 | 0 | 1 |
| 15 |  ออสเตรเลีย (AUS) | 0 | 1 | 0 | 1 |
| 15 |  เม็กซิโก (MEX) | 0 | 1 | 0 | 1 |
| 15 |  แคนาดา (CAN) | 0 | 1 | 0 | 1 |
| 19 |  สหรัฐ (USA) | 0 | 0 | 2 | 2 |
| 19 |  ไทย (THA) | 0 | 0 | 2 | 2 |
| 21 |  จีน (CHN) | 0 | 0 | 1 | 1 |
| 21 |  มอลโดวา (MDA) | 0 | 0 | 1 | 1 |
| 21 |  อิสราเอล (ISR) | 0 | 0 | 1 | 1 |
| 21 |  อิหร่าน (IRI) | 0 | 0 | 1 | 1 |
| 21 |  ฮังการี (HUN) | 0 | 0 | 1 | 1 |
| 21 |  เบลารุส (BLR) | 0 | 0 | 1 | 1 |
| 21 |  โครเอเชีย (CRO) | 0 | 0 | 1 | 1 |
| 21 |  โมร็อกโก (MAR) | 0 | 0 | 1 | 1 |
| รวม (28 ประเทศ) | รวม (28 ประเทศ) | 20 | 20 | 20 | 60 |
แวนิชชิงวิชัน

แวนิชชิงวิชัน (อังกฤษ: Vanishing Vision) เป็นอัลบั้มเปิดตัวของวงดนตรีเฮฟวีเมทัลชาวญี่ปุ่น เอกซ์เจแปน ซึ่งในขณะนั้นมีชื่อวงว่า เอกซ์ อัลบั้มนี้ออกจำหน่ายเป็นแผ่นเสียงไวนิลเมื่อวันที่ 14 เมษายน ค.ศ. 1988 สังกัดค่ายเพลงเอกซ์ตาซีเรเคิดส์ ซึ่งเป็นค่ายเพลงของโยะชิกิ ฮะยะชิ เอง แม้ว่าอัลบั้มนี้จะออกจำหน่ายในค่ายเพลงอิสระ แต่ก็มียอดจำหน่ายมากกว่า 10,000 แผ่น ติดชาร์ตเพลงอิสระของออริคอน และยังติดชาร์ตหลักในอันดับที่ 19 อีกด้วย
รายการเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Dear Loser" |   | Taiji | 2:27 |
| 2. | "Vanishing Love" | Yoshiki | Yoshiki | 6:01 |
| 3. | "Phantom of Guilt" | Toshi | Taiji | 5:18 |
| 4. | "Sadistic Desire" | Yoshiki | hide | 6:09 |
| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Give Me the Pleasure" | Yoshiki | Taiji, hide | 2:57 |
| 2. | "I'll Kill You" | Yoshiki | Yoshiki | 3:29 |
| 3. | "Alive" | Yoshiki | Yoshiki | 8:24 |
| 4. | "Kurenai" | Yoshiki | Yoshiki | 5:46 |
| 5. | "Un-finished..." | Yoshiki | Yoshiki | 1:32 |
แวนเจลิส

| แวนเจลิส Vangelis |
| --- | --- |

ข้อมูลพื้นฐาน
ชื่อเกิด: Evangelos Odysseas Papathanassiou
เกิด: 29 มีนาคม ค.ศ. 1943(1943-03-29)
ที่เกิด: วอลอซ ประเทศกรีซ
เสียชีวิต: 17 พฤษภาคม ค.ศ. 2022 (79 ปี)
แนวเพลง: อีเลกโทรนิก โพรเกรสซีฟร็อก นิวเอจ คลาสสิก แอมเบียนต์
อาชีพ: นักแต่งเพลง นักดนตรี
เครื่องดนตรี: เปียโน ซินธีไซเซอร์ คีย์บอร์ด ออร์แกน
ช่วงปี: ค.ศ. 1961 – 2022
อีแวนเจลอส โอดิซซีซ์ พาพาธานาซโซ  (อังกฤษ: Evangelos Odysseas Papathanassiou กรีก: Ευάγγελος Οδυσσέας Παπαθανασίου IPA: [evˈaɲɟelos oðiˈseas papaθanaˈsiu]; 29 มีนาคม ค.ศ. 1943 – 17 พฤษภาคม ค.ศ. 2022)  นักดนตรีและนักแต่งเพลงชาวกรีก มีผลงานในแนวดนตรีอีเลกโทรนิก นิวเอจ โพรเกรสซีฟร็อก แอมเบียนต์  โดยใช้ชื่อในการแสดงว่า แวนเจลิส (อังกฤษ: Vangelis กร่อนมาจากชื่อ Evangelos ; อ่านว่า /vænˈgɛlɨs/)
ผลงานของแวนเจลิสที่มีชื่อเสียง คือดนตรีประกอบภาพยนตร์เรื่อง Chariots of Fire (ชื่อไทย: เกียรติยศแห่งชัยชนะ) ในปี พ.ศ. 2524 ซึ่งได้รับรางวัลออสการ์สาขาดนตรีประกอบภาพยนตร์ยอดเยี่ยม  และดนตรีประกอบภาพยนตร์เรื่อง Blade Runner ในปี พ.ศ. 2525 และ 1492: Conquest of Paradise ในปี พ.ศ. 2535
แวนเจลิสเคยร่วมงานกับ จอน แอนเดอร์สัน นักร้องนำของวงเยส และออกอัลบั้มร่วมกัน 4 ชุด ในชื่อ Jon & Vangelis
| --- | --- |
Jon & Vangelis - I Hear You Now excerpt (จาก en:): 
220px|noicon: 
ตัวอย่างบทเพลง I Hear You Now
แหล่งข้อมูลอื่น

Vangelis ที่ออลมิวสิก
Vangelis History เก็บถาวร 2011-02-01 ที่ เวย์แบ็กแมชชีน
เวิลด์ไวด์ไลฟ์

เวิลด์ไวด์ไลฟ์ (อังกฤษ: World Wide Live) เป็นอัลบั้มบันทึกการแสดงสดอัลบั้มที่สองของวงสกอร์เปียนส์ ออกวางขายในปีค.ศ 1985 โปรดิวเซอร์ โดยDieter Dierks อัลบั้มนี้ปล่อยออกมาตามที่กำหนดที่วางไว้ ในปกอัลบั้มและเทปคาสเซ็ทได้บันทึกรายการทัวร์ไว้ดังต่อไปนี้
Sports Arena, San Diego, CA, USA (4/26/84)
The Forum, Los Angeles, CA, USA (4/24/84 & 4/25/84)
Pacific Amphitheatre, Costa Mesa, CA, USA (4/28/84)
Bercy, Paris, France (2/29/84)
Sporthalle, Cologne, West Germany (11/17/84)
ได้ปล่อยอัลบั้มเริ่มต้นออกมาที่โดดเด่น 15 เพลง( "Another Piece Of Meat", "Six-String Sting" and "Can't Get Enough", parts 1 & 2 ถูกคัดออกจากอัลบั้ม) ซีดีต้นฉบับในอัลบั้มเต็มดังต่อไปนี้
รายชื่อเพลง > แผ่นที่ 1

"Countdown" - 0:41
"Coming Home" (Schenker/Meine) - 3:17(จากอัลบั้มLove at First Sting)
Blackout" (Schenker/Meine/Rarebell/Kittelsen) - 4:11(จากอัลบั้ม Blackout)
"Bad Boys Running Wild" (Schenker/Meine/Rarebell) - 3:45(จากอัลบั้ม Love at First Sting)
"Loving You Sunday Morning" (Schenker/Meine/Rarebell) - 4:41(จากอัลบั้ม Lovedrive)
"Make It Real" (Schenker/Rarebell) - 3:51(จากอัลบั้มAnimal Magnetism)
รายชื่อเพลง > แผ่นที่ 2

"Big City Nights" (Schenker/Meine) – 4:49(จากอัลบั้มLove at First Sting)
"Coast to Coast" (Schenker) – 4:40(จากอัลบั้ม Lovedrive)
"Holiday" (Schenker/Meine) – 3:12(จากอัลบั้ม Lovedrive)
"Still Loving You" (Schenker/Meine) – 5:44(จากอัลบั้ม Love at First Sting)
รายชื่อเพลง > แผ่นที่ 3

"Rock You Like a Hurricane" (Schenker/Meine/Rarebell) – 4:04(จากอัลบั้ม Love at First Sting)
"Can't Live Without You" (Schenker/Meine) – 5:28(จากอัลบั้มBlackout)
"Another Piece of Meat" (Schenker/Rarebell) – 3:36(จากอัลบั้มLovedrive)
"Dynamite" (Schenker/Meine/Rarebell) – 7:05(จากอัลบั้ม Blackout)
รายชื่อเพลง > แผ่นที่ 4

"The Zoo" (Schenker/Meine) – 5:46(จากอัลบั้ม Animal Magnetism)
"No One Like You" (Schenker/Meine) – 4:07(จากอัลบั้ม Blackout)
"Can't Get Enough", Pt. 1 (Schenker/Meine) – 1:59(จากอัลบั้ม Lovedrive)
"Six String Sting" (Jabs) – 5:18
"Can't Get Enough", Pt. 2 (Schenker/Meine) – 1:52(จากอัลบั้ม Lovedrive)
บุคลากร

Klaus Meine - ร้องนำ
Matthias Jabs -กีตาร์
Rudolf Schenker - กีตาร์
Francis Buchholz - เบส
Herman Rarebell - กลอง
แวร์ม็องดัว

อาณาจักรเคานท์แห่งแวรมองดัวส์ (อังกฤษ: County of Vermandois) เป็นอาณาจักรเคานท์ของฝรั่งเศสที่ปรากฏในสมัยเมโรวิเกียน ในคริสต์ศตวรรษที่ 10 อาณาจักรก่อตั้งอยู่ในบริเวณแซงต์เควนแตง (St Quentin, Aisne) และเปรอนน์ (Peronne, Somme) โดยมีเปแปงที่ 1 เคานท์แห่งแวรมองดัวส์เป็นเคานท์คนแรกผู้เป็นผู้สืบเชื้อสายโดยตรงมาจากชาร์เลอมาญ
ดูเพิ่ม

อาณาจักร
เวโน

ท่าอากาศยานนานาชาติชุก
เวโน (อังกฤษ: Weno) เป็นเทศบาลเกาะของรัฐชุกซึ่งเป็นรัฐหนึ่งในประเทศไมโครนีเชีย นอกจากนี้ยังเป็นศูนย์กลางการค้าและยังเป็นเมืองหลวงของรัฐด้วย เวโนเป็นเกาะที่มีประชากรมากที่สุดเป็นอันดับสองของประเทศ มีประชากร 13,856 คน
เวิลด์เฮวีเวตแชมเปียนชิป (ดับเบิลยูดับเบิลยูอี)

เวิลด์เฮวีเวตแชมเปียนชิป (อังกฤษ: World Heavyweight Championship) เป็นแชมป์โลกมวยปล้ำอาชีพรุ่นเฮฟวีเวตของWWE โดยเข็มขัดเป็นส่วนหนึ่งของค่าย รอว์ เข็มขัดนี้ได้ก่อตั้งขึ้นเมื่อปี ค.ศ. 2002 หลังการแยกตัวและแบ่งค่ายระหว่าง รอว์ กับ สแมคดาวน์ และส่งผลให้เข็มขัดนี้กลายเป็นเข็มขัดที่อยู่ในลำดับสูงที่สุดในค่าย รอว์ และในส่วนหนึ่งของ แนวเนื้อเรื่อง เข็มขัดดังกล่าวก็ได้สลับค่ายสามครั้งสามคราด้วยกัน คือ ในปี ค.ศ. 2005 เมื่อเข็มขัดนี้ได้ย้ายไปเป็นส่วนหนึ่งของ สแมคดาวน์ และกลับมาเป็นของ รอว์ ในปี ค.ศ. 2008 และก็กลับไปเป็นของ สแมคดาวน์ ในปี ค.ศ. 2009 จนถึงวันที่ 29 สิงหาคม ค.ศ. 2011 ซึ่งได้มีการยกเลิกการแบ่งค่ายระหว่าง รอว์ และ สแมคดาวน์ อย่างเป็นทางการ
ตำแหน่งแชมป์โลกเฮฟวีเวตเปิดตัวภายใต้แบรนด์ Raw ในปี ค.ศ. 2002 ต่อมาถูกยกเลิกในศึกทีแอลซี: เทเบิล แลดเดอร์ แอนด์ แชร์ (2013) ในวันอาทิตย์ที่ 15 ธันวาคม ค.ศ. 2013 เมื่อรวมกับตำแหน่งแชมป์ WWE Championship
ประวัติ

เวิลด์เฮวีเวตแชมเปียนชิป ได้ถูกเผยโฉมเป็นครั้งแรกเมื่อปี ค.ศ. 2002 และทริปเปิลเอช ก็ได้เป็นแชมเปียนคนแรกเมื่อวันที่ 2 กันยายน เข็มขัดนี้ถูกสร้างขึ้นมาภายหลังจากบร็อก เลสเนอร์ คว้าดับเบิลยูดับเบิลยูอี อันดิสพิวเต็ด แชมเปียนชิปไปครอง และเซ็นสัญญากับผู้จัดการทั่วไปของสแมคดาวน์ ในขณะนั้นคือ สเตฟานี แม็กแมน โดยจะป้องกันเข็มขัดให้กับสแมคดาวน์เท่านั้น ซึ่งทิ้งให้รอว์ไม่มีเข็มขัดระดับโลกไว้ในครอบครอง จึงเป็นเหตุให้เอริก บิสชอฟฟ์ ผู้จัดการทั่วไปของรอว์ในขณะนั้น ยกเลิกสถานะไร้ข้อโต้แย้ง (Undisputed) ของเข็มขัดดังกล่าวและเผยโฉม "เวิลด์เฮวีเวตแชมเปียนชิป" และประกาศให้เข็มขัดนี้เป็นเข็มขัดระดับโลกหลักของรอว์ เข็มขัดใหม่นี้มีลักษณะเป็น 'เข็มขัดทองขนาดใหญ่' ซึ่งเป็นเข็มขัดที่เคยนำออกมาใช้ก่อนหน้านี้ในชื่อ เอ็นดับเบิลยูเอ เวิลด์เฮฟวี่เวท แชมเปียนชิป (อังกฤษ: NWA World Heavyweight Championship) และ ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ (อังกฤษ: WCW Championship) ในเวลาต่อมา บิสชอฟฟ์ได้มอบเข็มขัดนี้แก่ทริปเปิลเอช เนื่องจากเป็นคู่ท้าชิงดับเบิลยูดับเบิลยูอี อันดิสพิวเต็ด แชมเปียนชิป ของบร็อก เลสเนอร์คนต่อไป และยังได้กล่าวว่าทริปเปิลเอชเป็นแชมเปียนคนสุดท้ายที่ได้ครองเข็มขัดทองขนาดใหญ่ ก่อนที่จะเปลี่ยนมาใช้ดับเบิลยูดับเบิลยูอี อันดิสพิวเต็ด แชมเปียนชิป (เดิมมีเข็มขัดสองเส้นในตำแหน่งเดียวกัน ซึ่งหนึ่งในนั้นเป็นเข็มขัดทองขนาดใหญ่) ในเดือนมีนาคม ค.ศ. 2003 ได้มีการเปลี่ยนรูปแบบแผ่นโลหะของเข็มขัดโดยเอาตราดับเบิลยูดับเบิลยูอี มาวางไว้ตรงกลางด้านบนของแผ่น
เวิลด์เฮวีเวตแชมเปียนชิป เป็นกรรมสิทธิ์ของรอว์ จนกระทั่งวันที่ 6 มิถุนายน ค.ศ. 2005 สืบเนื่องมาจากผลการจับฉลาก ดับเบิลยูดับเบิลยูอี ดราฟท์ 2005 เมื่อจอห์น ซีนา เจ้าของแชมป์ดับเบิลยูดับเบิลยูอี แชมเปียนชิป ถูกย้ายไปอยู่ค่ายรอว์ พร้อมด้วยเข็มขัด ดับเบิลยูดับเบิลยูอี แชมเปียนชิป ซึ่งทำให้เข็มขัดระดับโลกหลักทั้งสองเส้นอยู่ในกรรมสิทธิ์ของรอว์ ทีโอดอร์ ลอง ผู้จัดการทั่วไปของสแมคดาวน์ พยายามนำเข็มขัดระดับโลกเส้นที่ 3 เรียกว่า "สแมคดาวน์ แชมเปียนชิป" มาใช้ แต่ก็ไม่จำเป็นต่อไปเมื่อบาทิสตา เจ้าของแชมป์เวิลด์ เฮวีเวต แชมเปียน ถูกย้ายไปสแมคดาวน์ พร้อมกับเข็มขัดที่ครองในวันที่ 30 มิถุนายน ค.ศ. 2005 เข็มขัดดังกล่าวเป็นกรรมสิทธิ์ของสแมคดาวน์ ถึง 3 ปีเต็ม จนกระทั่งวันที่ 30 มิถุนายน ค.ศ. 2008 เมื่อซีเอ็ม พังก์ ผู้ถือสัญญา มันนี่อินเดอะแบงค์ ซึ่งเป็นนักมวยปล้ำสังกัดรอว์ ได้ใช้โอกาสยื่นสัญญาท้าชิงเอดจ์ เวิลด์ เฮวีเวต แชมเปียน ในขณะนั้น (เป็นนักมวยปล้ำสังกัดสแมคดาวน์) และสามารถครองแชมป์ได้ จึงทำให้เข็มขัดนี้กลับมาเป็นกรรมสิทธิ์ของรอว์อีกครั้งหนึ่ง
ภายหลังจากซีเอ็ม พังก์ได้ครองเข็มขัดนี้แล้ว ก็เสียแชมป์ให้กับคริส เจอริโค แล้วพยายามชิงคืนหลายครั้ง แต่ไม่ประสบความสำเร็จ และเจอริโคก็เสียแชมป์ให้กับจอห์น ซีนา เป็นครั้งแรกที่ซีนาได้เข็มขัดเส้นนี้ไปครอง แต่ในวันที่ 15 กุมภาพันธ์ ค.ศ. 2009 ในโนเวย์เอาท์ (2009) เอดจ์ อดีตแชมป์ WWE ที่เพิ่งเสียแชมป์ให้กับทริปเปิลเอชไปได้เพียง 1 ชั่วโมง ได้ขอเข้าปล้ำในอิลิมิเนชั่น แชมเบอร์ แมทช์ แทนโคฟี คิงส์ตัน โดยลอบทำร้ายขณะขึ้นเวทีแล้วเข้าตู้กรงเหล็กตามกติกา และเอาชนะจอห์น ซีนา ในการแข่งขันนั้น จึงทำให้เข็มขัดเวิลด์เฮวีเวต กลับมาเป็นกรรมสิทธิ์ของสแมคดาวน์อีกครั้ง จนถึงวันที่ 29 สิงหาคม ค.ศ. 2011 ซึ่งได้มีการยกเลิกการแบ่งค่ายระหว่างรอว์ และสแมคดาวน์ อย่างเป็นทางการ
ประวัติ > การรวมเข็มขัดแชมป์

หลังจากสิ้นสุดการขยายแบรนด์ครั้งแรกในปี ค.ศ. 2011 ทั้งแชมป์โลกเฮฟวี่เวตและแชมป์ WWE สามารถปรากฏได้ทั้งในรอว์ และสแมคดาวน์ ในปี ค.ศ. 2013 ในคืนหลังจากเซอร์ไวเวอร์ซีรีส์ แชมป์โลกรุ่นเฮฟวีเวตในขณะนั้น จอห์น ซีนา ได้ท้าทายแรนดี ออร์ตัน แชมป์ WWE ในขณะนั้น เพื่อตัดสินหา Undisputed WWE World Champions แรนดี ออร์ตัน เอาชนะจอห์น ซีนา ในการปล้ำแบบทีแอลซี ในทีแอลซี: เทเบิล แลดเดอร์ แอนด์ แชร์ (2013) ในวันอาทิตย์ที่ 15 ธันวาคม ค.ศ. 2013 เพื่อรวมเข็มขัดแชมป์ให้เป็นหนึ่งเดียว ต่อมา WWE Championship ได้เปลี่ยนชื่อเป็น WWE World Heavyweight Championship แชมป์รวมยังคงรักษาสายเลือดของ WWE Championship แต่ World Heavyweight Championship ถูกยกเลิก ด้วยชัยชนะเหนือจอห์น ซีนา แรนดี ออร์ตันกลายเป็นแชมป์โลกเฮฟวีเวตคนสุดท้าย เข็มขัดทองคำเส้นใหญ่ถูกใช้ควบคู่กับเข็มขัดแชมป์ WWE จนกระทั่งเข็มขัดเส้นใหม่เพียงเส้นเดียวถูกมอบให้แก่บร็อก เลสเนอร์ แชมป์ในตอนนั้นในเดือนสิงหาคม ค.ศ. 2014
ในวันจันทร์ที่ 24 เมษายน ค.ศ. 2023 ในศึกรอว์ ทริปเปิลเอช ในฐานะ Chief Content Officer ของ WWE ได้เปิดตัวเข็มขัดแชมป์โลกรุ่นเฮฟวีเวตเส้นใหม่ซึ่งมีการออกแบบใหม่ และประกาศให้มีการปล้ำกันในศึก Night of Champions เพื่อค้นหาแชมป์คนแรก อย่างไรก็ตาม ยังไม่ได้รับการยืนยันว่านี่คือการคืนชีพหรือเป็นเข็มขัดแชมป์เส้นใหม่ที่มีชื่อเดียวกัน